Video lekcija – VIJEST i KOMENTAR

Dragi učenici, pogledali ste na SPTV lekciju povezanu s neknjiževnim, novinskim tekstovima, vijesti i komentarom. Te nastavne sadržaje prati **udžbenik Hrvatska krijesnica 7 (str.127.-130.).** Vama je od prije poznato na koja pitanja mora odgovoriti vijest – tko,što ,kada, gdje, zašto i kako.

Zadatci:

a)uz pomoć udžbenika (str.127. – 130.) riješi radnu bilježnicu (str. 105.-107.) – Vijest/Komentar

b)**prepiši u bilježnicu, točno, sljedeće tekstove**

**Vijest** – objektivnost i činjenice

 **Nastava na daljinu**

Početkom ovog tjedna, 16. ožujka 2020., u svim školama Republike Hrvatske počela se provoditi nastava na daljinu.

U nju su uključeni svi učenici i učitelji, pokrenute su virtualne učionice, a komunikacija se odvija putem poruka. Svima je to velika novina, no polako se privikavaju na novonastalu situaciju. Sve se to dogodilo zbog povećanja oboljelih od Corona virusa i naglog širenja istog. Nastava uz pomoć digitalnih tehnologija nastavlja se do daljnjega.

**Komentar** – subjektivnost/osobno mišljenje i stav

 **Virtualnost me uznemiruje**

 Na početku tjedna postala sam virtualna učiteljica i razrednica. Na ovu sam situaciju prisiljena i ja, i moje kolege. Epidemija koju je izazvao Corona virus istjerala nas je iz učionica i zatvorila u kuće. Ne viđam svoje učenike i to mi teško pada.

 Po cijeli dan iščekujem njihove poruke. Neki su vrlo odgovorno shvatili ovu situaciju, a neki se ponašaju kao na praznicima. Razveseli me svako njihovo javljanje i učenje. Vidim da prate nastavu i preko Sportske televizije. Rastužuje me kad u pisanoj poruci ne stave zarez iza vokativa kad se obraćaju svojim učiteljima i kad riječi iz poštovanja kao Vi, Vas i Vaš, pišu malim slovom, a mislila sam da sam ih to naučila. Uznemiruje me slab sustav koji onemogućuje i djeci i učiteljima da nesmetano rade. Svako malo se „sruši“.

 Voljela bih da ova virtualnost što prije završi i da sam ponovno u razredu sa svojim učenicima. Do tada neka su mi zdravi i sretni.

**E-poruke – primjer ispravnih**

Draga učiteljice, Poštovani učitelju,

riješio sam sve zadatke i šaljem Vam fotografije istih, ne razumijem zadatak, molim Vas, objasnite

Vaš učenik, Fran. mi još jednom.

 Lijep pozdrav (Lp), Vaša učenica, Lorena